Die Meganiese Afrikaner – wolfshadowwhispers
Die Meganiese Afrikaner
die klokwerk kort olie
die skaniere gedaan
sy stoomenjin het gaan staan
sy parte drup olie
in die son sal hy vergaan
sy paaiemente is agter
sy sein is foutief
sy hy is vol duike
sy programmering is foutief
vergaan is die nuwe inding
soos prada in milan
die volk sing al eulogies
en die prediker huil met elke gesang
klippe is op gebloei
en siele is vol stof
meneer help asseblief
maar die goewerment is net vol grief
en behandel sy volk net stief
wit en bruin Afrikaners in ‘n ry
meganies blink gevryf
hulle gaan nie lê nie
al maak die roes hul styf
geinspireer deur ‘n die ‘steampunk’ genre
Afrikaans, Allen Simpson, gedigte, hoop, konsep, lewe, poems, poetry, prosa, Skaduland, Tales from the Flow, woord Gewigtige sake | A day in the life of Corli van der Merwe
Posted on Januarie 18, 2010 by corlivandermerwe
So ek het `n redelik gemiddelde naweek gehad. Vrydagaand het ek en Marianne, my lojale fliekbuddy, gaan Sherlock Holmes kyk. Dit was heel goed, behalwe dat Robert Downey Junior aan die begin van die fliek so vinnig praat dat ek skaars kon hoor wat hy sê. Miskien was die klank nie mooi skerp nie en is dit hoekom ek gesukkel het.
Toe ek eers begin hoor wat die man sê het ek dit nogal geniet. Guy Ritchie se flieks is altyd `n bietjie quirky en nie-tradisioneel – waarvan ek nogal hou. Daar is niks wat my so laat gaap soos dieselfde ou resep vir fliek na fliek na fliek nie.
Terwyl die fliek heel goed was, was die tyd wat dit begin het minder ayoba. Ons wou dit eintlik al in die week gaan kyk het maar Nu Metro besluit mos Sherlock moet eers 20h45 begin. Nou ja, noem my `n ou vrou maar dit is wragtig `n bietjie laat. Wat het geword van 20h00 of selfs 20h30? 20h45 is `n erg koddige tyd om `n movie te laat begin. Ons het so half twaalf uit die fliek gestap, wat heel orraait was vir `n Vrydagaand maar in die week `n bietjie lastig sou gewees het.
Anyway, Saterdag het ek die oggend saam met Ilde gekuier. Ilde lees soms die nuus by OFM en het my vir `n kort toertjie van die studio gevat en ek het saam met haar gesit terwyl sy die nuus in die ateljee gelees het. Hoe haar tong nie knoop nie, sal ek nooit verstaan nie. Die oomblik wat die aandag so op my is raak ek op my senuwees en sal ek sweerlik die simpelste goed kwytraak. As ek ooit koerante/web verlaat vir radio sal ek maar agter die skerms moet werk.
Na my en Ilde se kuier (dankie Ilde!!) het ek bietjie gechill by die huis en toe saam met Estel gaan koffie drink. Die res van die dag het ek by die huis geloaf. Om die een of ander rede het ek `n rowwe depro geslaan teen Saterdagaand. Ek het besluit dat ek nie lus is om die aand saam met een of ander pel te kuier nie maar later was ek eintlik spyt. Goeie geselskap is `n goeie teenvoeter vir so `n lastige bui.
Die rede hoekom ek so depro was, is oor ek nou begin agterkom dat ek heelwat stadiger gewig verloor. Gewoonlik kan ek hier teen `n Vrydag al sien dat die skaal begin beweeg. Toe ek my hierdie Vrydag weeg het daar steeds niks gebeur nie. `n Mens sal dink ek sal myself nie so daaroor ontstel nie, veral aangesien ek al `n klomp gewig verloor het. Maar nee, toe werk ek myself goed op daaroor. Plaas ek los dit maar liewer.
Gister was net `n rustige Sondag met al die gewone Sondagdinge. My bui van Saterdag het oorgewaai en ek was niks gepla nie. Dis maar hoe dit werk met my – Saterdag was ek nie lekker nie en dus was ek heeldag lus vir eet. Sondag was ek min gespin en het ek rustig my gesonde kos geëet sonder om lus te raak vir gemorskos. Ek is so `n emosionele eter, dis eintlik ongelooflik. Ek was darem nie heeltemal ledig nie en het vir so twee ure kom werk om `n paar goedjies vir die nuusspan te doen.
Nou ja, my issues Saterdag was toe op die ou einde pure verniet – ek het die week 1.2kg verloor. Alhoewel dit `n goeie week was kom ek regtig agter dat dinge stadiger begin gaan. Ek sal moet harder werk in die gym om aan te hou fluks verloor. My volgende doelwit is so nege kilo’s ver – dan is ek offisieel nie meer oorgewig nie. Nie sleg vir `n girl was `n jaar terug 41 kilogram meer geweeg het nie!
Filed under: Oefen en dieet,Pret |
« Mense suck I have a dream… »
Skoor, on Januarie 19, 2010 at 9:11 vm said:
Well done met daai 41 kg! Jissie, dis wonderlik. Wens ek kan myself sover kry om my las ligter te maak…
Ilde, on Januarie 20, 2010 at 12:13 nm said:
Ilde-Corli-kuiers rock! Pretty lady now…
Kobus Coetzee, on Januarie 20, 2010 at 1:00 nm said:
Hallo daar. Ek weet heelwat meer oor die afval waarvan ek op my blog geskryf het. Ek laat weet jou as jy wil.
corlivandermerwe, on Januarie 20, 2010 at 1:03 nm said:
Beslis Kobus! Epos my by cornelia.vdmerwe@volksblad.com.
Plaasjuppie, on Januarie 20, 2010 at 1:29 nm said:
Wow! 41 kilo’s is regtig amazing. Ek is nou sommer weer gemotiveerd om die leisels vaster te trek.